सीवरेज कार्य से टूटी पेयजल पाइप लाइन से कई जगह पानी सप्लाई बाधित
टोंक. वार्ड29 अंबेड़कर कॉलोनी में सीवरेज लाइन डालने के दौरान खराब हुई पाइप लाइन को दुरुस्त करने के लिए खोदा गया गड्ढा।
कार्यालय संवाददाता | टोंक
सीवरेजएवं वाटर लाइन के कार्य को ठीक ढंग से नहीं किए जाने के कारण लोगों को खासी परेशानियां होने लगी है। लेकिन इस पर कोई ध्यान नहीं दिए जाने से लोगों में रोष बढ़ता जा रहा है।
बुधवार को पूर्व उप मुख्यमंत्री बनवारी लाल बैरवा के मकान के सामने वाली कॉलोनी में सीवरेज एवं वाटर लाइन के कार्य में ढिलाई एवं लापरवाही बरते जाने के कारण पूरी कॉलोनी को पिछले कुछ दिनों से परेशानी का सामना करना पड़ रहा है। उनके पेयजल की पाइप लाइन तोड़ दिए जाने एवं उनके मकानों के आगे मिट्टी के ढेर लगाने एवं गड्डे आदि करके छोड़ देने से कॉलोनी के लोगों को खासी परेशानी हो रही है।
इसकी शिकायत करने पर भी कई दिनों से कोई ध्यान नहीं दे रहा है। इसपर क्षेत्र के लोगों ने रोष जताया। लोगों के रोष जताने की सूचना मिलते ही आरयूआईडीपी के एक्सईएन सुधीर बंसल मौके पर पहुंचे। वहां जिला परिषद सदस्य मणिंद्र लोदी, पार्षद विकास लोदी, पदम कुमार बैरवा, बाबूलाल परिडवाल, सौभाग प्रजापत, कमला देवी, रसाल देवी, श्योजीराम आदि ने स्थिति से अवगत कराया।
इस पर एक्सईएन बंसल ने कार्य में ढिलाई एवं लापरवाही बरते जाने की बात स्वीकार करते हुए लोगों को परेशानी से निजात दिलाए जाने का आश्वासन दिया।
तीनदिन से नहीं रहा है पानी
शहरमें चल रहे सीवरेज कार्य के कारण धन्नातलाई से बस स्टैंड पर जाने वाली रोड में गड्ढे होने एवं वहां पर पानी की पाइप लाने टूटने आदि की शिकायतें बढ़ती जा रही है। गत दिनों क्षेत्र के लोगों बताया कि ने पेयजल की लाइन टूटने के कारण तीन दिन से नलों में पानी नहीं रहा है। कार्य करने वाले ठेकेदार आदि किसी बात पर भी ध्यान नहीं दे रहे हैं।
hin_Deva hin_Deva npi_Deva hin_Deva hin_Deva hin_Deva hin_Deva hin_Deva hin_Deva